man’ahlale kungeko nento ayenzayo. Acinga ukuti imfundo yawo iwenze angapezu ko- msebenzi; isipelo sawo iba kukuba amadodana anjalo ayinkatazo kwabanye abantu, angumtombo wentlungu kwizihlobo zawo, kanti ngawona enge ebonisa ubuhle bomsebenzi.

Kekaloku ngoku mandisingise *kwelesibini iqela—*iqela lamadodana angayi fumananga intsikelelo yokuke abe sesikolweni, nalapo kufundiswa amashishini, amadodana ati noko *aka afumana amatuba okuhlangana nabantu abamhlope, aka asebanza kwimisebenzi yakwa Rulamente* e-Koloni.

Kwixesha elitile elidluleyo ndacelwa ukuba nditumele iqela lamadoda kuloliwe. Ndenjenjalo. Pakati kwawo kwakuko nonyana wenkosana, awati uyise ngobulumko wamku-pa namadoda amashumi mahlami esizwe sake. Ukunduluka kwawo apo laliliqela elirwada, elingati zintlanya. Babengenazingubo, kungeko nto bayi tanda ngangentonjane. Basebenza ixesha elide, baza bakugoduka, inkosi yati mandize kubabona. Beza namhla bekwele benxibe ngokufanelekileyo, okungadlulwa nanguwupi ontsundu kweli lizwe. Asukupela oko. Kuselokoko, awuzanga wa- nqamka umtombo wamadodana aya kusebenza kuloliwe. Lonyana we nkosana ngoku usisicaka esitembekileyo kwimisebenzi yakwa Rulumente, uya zama ngendlela ezininzi ukuzinyusa.

Eyesibini indawo endingayi kankanyayo ngeliqela lesibini nantsi. Indodana etile sand’ ukuza kucela kum ipasi yokuya kutengisa ingcango nefestile kwelama Mfengu. Ndimangalisiwe seso sicelo, ndabuza ukuba wafundiswa ekoloni na ukwenza ezizinto. Ite yona, Hayi, ndasuka ndabona ama Lawo ezenza, ndacinga ukuti xa ezinto zenziwa nangama Lawo, zingandoyisa nganina mna ? Nditsho ndalinga ndada ndanokuzenza. Ezondawo ziya tandeka

Ezingatendekiyo zezinje ngezi. Kwezi veki zidluleyo ndibe ndibambele e-Tylden. Ndive umntu endibulisa ngelizwi elitintitayo. Ndakufika ndikangele ndibona indodana esuka kweli letu inxilile. Yona isuke yazilahlela kozinkantini.

*Ngelesitatu iqela* endilibona pambi kwam andinakukankanya nto yokusingisela pambili, kodwa nditi kulo, intonjane notywala, aziyi kuninika zinkomo. Kufuneka ukuba nizisebenzele niziqwebele.

Eliqela liti ukuba lifuna inkomo lingene kwezoyise, kube futi ukuti xa oyise bangenazo, libe. Ndingatanda ukulibona lilandela isimilo saba sendibakankanye ngokubancoma. Nina nakwabanye nabo, amandla enu manye, nani ninokucunyelwa ukuba niya sebenza. Xa nisebenzayo niya kuvuyisa oyihlo nenkosi zenu, aze no Rulumente azi-

Kuya kundivuyisa ukuba inkosi nabantu baya kuncedisana nam kulo msebenzi wokunyusa. Kokukona kulungileyo ukuba umntu ayenze ngemvume yake into, kunokuba ayenze isala intliziyo. Ndiya temba ke ukuba isiyalo sam siya kwamkelwa ngobuhlobo, njengokuba sinikwa ngobuhlobo, nokuba intlanganiso ezinje ngale sobanazo futi. Xa nditi yekani intonjane nendywala, baugaba mhlaumbi abanye kuni bati, soba nantonina esikundleni sazo. Andise nakuyi ngena ke leyo, kodwa nditsho kona ukuti abafundileyo bebefanele ukuba nemigcobo nabo.

dle ngani. Akuko mntu ungenanto angayenzayo. Kanjalo msani ukwayama ezinkomeni. Indawo yazo incinane, zingangenelwa nakukufa. Sebenzani ikakulu ekulimeni umhlaba. Uya kunmgenisela ngapezu kokucita ixesha lenu ebuvileni. Kuko abamasimi alungileyo, kuko nabafumene kancinane. Ukuba ke nike nayi pengulula londawo niya kufumana ukuba abafumeneyo ngabalima nzulu, abafumene kancinane ngabalima bengati abakatali.

Lento iyincubeko ayidli ngakubako apo kungeko mfuyo, ke imfuyo ayidli ngakubako apo umniniyo angazixamliyo ngokuyandisa nokuyigcina.

Ndibe ndinganibalisela ngento eninzi ya- madodana afundileyo, afundiswe amashishini, angenisa isheleni ezintlanu kude kube kwezilishumi ngemini, anconywayo anje ngo Nazo, ongumcweli okukutala kulomtantato wenziwayo. Anje ngo Nikani, okandayo, one smiti sake, oqesha abantu bokumsebenzela; anje ngo Maneli, no Maya, nabanye.

Kekaloku londawo iya kolisa kanye. Ukuba baya kuti roqo bakutale baya kuba ngamadoda aya kunceda amakowabo.

Izwana elinye *kubafundisi bentsapo,* endi- bona inani elitile labo apa. Kokwam ukubona nditi ititshere ezintsundu aziwunyamekeli ngokwaneleyo umsebenzi wazo. Bako abambalwa abaqabukileyo abawunyamekeleyo. Abantu bazikangela ititshere ngokuba zingabantu abapakamileyo, bati zifanele ukuba njalo. Kodwa ndifumana ukuba iqela lamadodana azititshere liti ukuba aliteriswanga ngumvi wezikolo laneliswe. Ezinye zikalaza ubuncinane bomvuzo eziwufumanayo; mna nditi kuzo ukuba ziqabukile, umsebenzi wazo ziwunyamekele aziyi kuke zingawufumani umvuzo. Omnye wemivuzo emikulu anokuwulindela umntu kukufumana ukuba unokulungileyo akwenzileyo emhla-Deni; ke ititshere epakati kwamakowayo azizidenge inokufeza okukulu. Inokuhlanganisa into eninzi yabantwana, ize ifundise nabazali babo inzuzo yemfundo, ibafundise ngokuyala nangesimilo. Ndifumana ukuba ezinye ititshere zifundiswe amashishini, kodwa ngamaxesha okukululeka aziwasebenzi.

Kukafuti ndicinga ukuti kungavela okukulu okulungileyo ukuba ititshere zonke zapesheya kwe Nciba, zibe zinentlanganiso yomnyaka, engayi kuketa hlelo litile, eziya kuti kuyo zibaliselane ngemisebenzi eziyenzayo ziyi telekise. Ndiya temba ukuba wobako oya kuyitabata londawo, kuba owam umsebenzi use upants’ ukundigqita.

Kuni *zinkosana nabantu,* ndiya temba ukuba liyeza ixesha eniya kumbulela ngalo u-Rulumeni ngokuninika amatuba amahle kangaka okuba kufunde usapo lwenu. Xa abantwana benu nibafundisayo nibanika ilifa elingapezu kwelomhlambi we nkomo.

KWA ZULU.

U-Lord Chelmsford uti. Ndite kuba u Cetywayo engazenzanga indawo ebendite makazenze lada lagqita ixesha ebendimmisele lona (Emini enkulu izolo) ebuye kanjalo wadubula emikosini emanzini, ndazibuyisela inkomo ezi 114 awaye zitumele. Ndikupe umkosi wabakweleyo opetwe ngu Col. Buller ukuba uye kulurola utshaba. Wenjenjalo waza umkosi wama Zulu wasondela wabonakala. Namhlanje umkosi opetwe ndim uwele i-Mfolozi emva kwelixa le 6 kancinane kuko impi ka Major General Newdigate obelungu ba 1,870 abantsundu be 530 imipu yenkanunu isibozo, neka Brigadier General Wood obelungu 2192, abantsundu 572, imipu imine, i-Gatling zimbini. Site ukuhamba kwetu samacala mane. Kute pakati kwexesha le 7 nele 8 wabonakala umkosi wama Zulu usuka kwindawo obulalise kuzo ufunza ngamacala onke. Kwakamsinya emva koko kwaliwa. Kuqale eyamahashe. Kute kubeta eye 9 intsimbi labe idabi seliqinile kaloku. Ate akufuna ukungati ayatandabuza yafunza impi yamahashe yabacita kwakamsinya. Ababanjwa bate impi ibipetwe ngu Cetywayo ngokwake koko ate xa kuliwayo waye ebonela e- hleli emzini ka Likazi; kananjalo bate ababanjwa kulwe amabuto alishumi elinesibi. Ukuba kunjalo makabe lama Zulu abefunze kuti ebe yi 20,000. Yinqaba ukuxela ukuba kufe bangapina ngaselutshabeni ngenxa yobubanzi bomhlaba ebekulwelwa kuwo. Kodwa ndakutelekelela nditi makube kufe iwaka (1000). Kute kufika imini enkulu wabe umzi wakomkulu (Ulundi) sewulilangatye. Lomkosi ubupetwe ndim ulwe ngento entle. Kuko iqela lama Zulu elike langati liza kufunza kwi Kamp yetu enqatyisiweyo kute xa kuliwayo wavulelwa umkosi wabantsundu obushiywe e-Kampini wancedisa ngokugxotisa. Nga kwa Rulumente kubulewe 11, kwa ngxwelerwa 60.

Omnye wababaleli bamapepa akona uti,—Mhlaumbi ungaba use uvile ukuba abanye bati eke oyiswa kangaka nje ama Zulu ise ipelile imfazwe. Maninzi ama Zulu azinikeleyo, kuwo kuko no Dabulamanzi. Abazinikelayo u-Sir. Garnet Wolsely ubabalela incwadi ababuyisele kwalapo bebekona. Ngoku baya kulaulwa zinduna zabo, kodwa zincedisane ne Mantyi.

Into enkulu eyenziwayo kulungiselelwa ukutumela umkosi wokuya kucita lemizi kuvakala ukuba ngoku ukuyo u-Cetywayo. Ababanjwa abasand' ukuzinikela bati inkosi yona ibe ise iyuma ukuxolisa, ise izihlanganisile nenkomo, zasuka zabuyiswa ngamabuto, zabuya zaxelwa zadliwa. E-Port Durnford ubungabona ukupitizela okukulu kweziveki. Bekufike ama Zulu azinikelayo, amakulu mane, anabafazi nabantwana abase wakeni. Ate amadoda afaliswa, aluluhlu waza u-General Crealock wati kuwo. Ndiya vuya ukuba ndibe ndibonana namadoda akalipe ka-

ISIGIDIMI SAMAXOSA, AUGUST 1, 1879. 3